Cicada 3301

Cicada 3301 je prezývka organizácie či skupiny, ktorá v rokoch 2012 až 2015 uverejňovala na stránku 4chan zložité hádanky, ktorých cieľom bolo nájsť vysoko inteligentných jedincov v spoločnosti a zlepšiť súkromie a bezpečnosť na internete. Spojenie Cicada 3301 si vyslúžila kvôli obrázkom cikád, ktoré sa v ich hádankách vyskytovali a kvôli podpisu autorov- 3301. Ich hádanky skrývali skryté správy a obrázky, ktoré odkazovali na stránky či knihy so skrytými šiframi. Každé jedno kolo na záver obsahovalo súradnice na miesta v niekoľkých štátov a zemí s plagátmi cikády a QR kódom. Cicada 3301 sa rýchlo dostala do všetkých médiách po celom svete a stala sa silno riešenou témou odborníkmi aj obyčajnými ľuďmi. Správy oficiálnych autorov boli pridávané aj na sociálne siete ako Instagram či Facebook. Podľa informácií sa podarilo Cicade 3301 nájsť dokopy desať inteligentných jedincov, z toho sú známi len Marcus Wanner a Joel Erikkson.

Prvá hádanka 

Prvá hádanka organizácie sa objavile na webe 4chan 4. januára 2012, kde bol neznámym používateľom 3301 pridaný obrázokoznamujúci že hľadá vysoko inteligentných ľudí, ktorým sa podarí nájsť skrytú správu v obrázku. Netrvalo dlho a len niekoľko minút po zverejnený súboru už niekto zistil, že obrázok stačí otvoriť ako textový dokument, v ktorom bolo možné nájsť ďalšiu šifru. Tá odkazovala na internetový odkaz s obrázkom kačice, ktorý odkazoval na ďalší obrázok. V ňom už boli odkazy na stránku Reddit a súradnice ku knihe. Po šifrovaní sa zistilo, že ide o knihu Mabinogon, kde sa použitím šifrovacej metódy stránka-riadok-písmeno dala nájsť ďalšia indícia- tentoraz to bolo telefónne číslo s vopred nahranou správou. Tá po vytočený čísla riešiteľovi oznámila, že ak chce nájsť ďalšiu indíciu, musí nájsť zvyšné dve čísla, spolu ich vynásobiť s číslom 3301 a na koniec výsledku pridať .com. 

Týmito chýbajúcimi číslami boli čísla 509 a 503, teda šírka a výška pôvodného obrázku. Po pridaní .com za výsledok 845145127 ste boli presmerovaní na stránku s odpočtom 84 hodín a obrázok cikády. Po skončení odpočtu stránka ukázala geografické súradnice, ktoré sa odkazujú na reálne miesta v Poľsku, Francúzku a iných ďalších štátov. Jednalo sa o zdrapy papiera prilepené na pouličné osvetlenie, na ktorých sa nachádzala cikáda, resp. logo organizácie a QR kód. Ten odkazoval na stránku s úryvkami z knihy Agriba: The book of a death od spisovateľa Willaima Gibsona. V texte sa nachádzala šifra - sq6wmgv2zcsrrix6t.onion - ktorý odkazovala na špeciálny webový prehliadač Onion Web. V odkaze sa nachádzala správa, ktorá od ľudí požadovala, aby si otvorili svoj hot mail účet. Tam našli správu plnú náhodných slov a ukrytou šifrou. Po mesiaci sa Cicada 3301 ozvala na 4cham-e so správou, že našla ľudí, ktorých hľadala. Napísala, že zámerom hádaniek bolo zlepšiť bezpečnosť a súkromie v oblasti internetu.

Druhá a tretia hádanka 

Po roku sa Cicada 3301 objavila so zložitejšou a podobnou hádankou tej prvej. Tentokrát sa v hádankách nachádzal aj zvukový súbor, The Instar Emergence. Ten odkazoval na Twitter účet s jediným tweetom a to obrázkom s abecednou tabuľkou rôznych znakov, ktorá mala poslúžiť ako pomôcka na dešifrovanie „niečoho“. Rovnako aj v druhom kole boli v rôznych štátoch rozmiestené plagáty s QR kódom, no aké hádanky nasledovali potom, sa už nevie. Vie sa, že boli vybraný ďalší inteligentný jedinci, no správa od autorov hádaniek sa tentokrát neobjavila. V roku 2015 sa objavila ďalšia hádanka a začalo tretie, zatiaľ posledné a najťažšie kolo. Ani to sa však veľmi nelíšilo od predošlých kôl. Opäť sa mala nájsť šifra, ktorá odkazovala na knihu a tá na internetovú stránku. 

Hádanka ale teraz odkazovala na knihu Liber Primus (Prvá Kniha), ktorej autor bol neznámy. Nachádzali sa tam ale ilustrácie cikád a znaky, ktoré sa nachádzali aj na tabuľke, ktorá teraz mala poslúžiť ako pomôcka na preloženie knihy. Preto je pravdepodobné, že knihu zrejme napísal zakladateľ Cicady 3301. Keďže sa správa od tvorcov dlho neobjavovala, začalo sa diskutovať, že kniha musí byť preložená celá, čo neskôr aj tvorcovia v roku 2016 potvrdili. Svojou poslednou správou tiež upozornili, že ich hádanky sú označené tzv. PGP podpisom.

Teórie 
Keďže pri prvom kole Cicada 3301 oznámila, že cieľom hádaniek boli nájsť vysoko inteligentných jedincov a tiež zlepšiť bezpečnosť na internete, veľa ľudí sa domnieva, že išlo o najatie nových členov do CIA a iných podobných organizácií. V júli 2015 sa do PPFA nabúrala skupinka hackerov, ktorý si hovorili 3301, preto sa začali ešte viac šíriť správy, že Cicada 3301 vykonáva ilegálne aktivity. Ako však neskôr dôkazy ukázali, hackerská skupina nemala nič spoločné s Cicadou 3301. Teórie sa ale nemajú o čo oprieť, keďže zatiaľ nemáme žiadne presné dôkazy.

Referencie 

Tajné spoločnosti
Internetové mémy
Organizácie založené v 2012